google/wiki40b huggingface dataset:
Ichihara, Chiba

Ang Ichihara ay isang lungsod sa Prepektura ng Chiba, bansang Hapon.
Monasteryo ng mga Heronimos

Ang Monasteryo ng mga Heronimos (Portuges: Mosteiro dos Jerónimos; Ingles: Hieronymites Monastery) ay matatagpuan sa distrito ng Belém sa Lisboa, Portugal. Ang kamangha-manghang monasteryong ito ay itinuturing na isa sa mga tanyag na gusali sa Lisboa at tiyak na isa sa mga magagandang halimbawa ng estilong Manuelino (o huling-Gotikong Portuges). Noong taong 1983, ito ay kinilala ng UNESCO, kasama ng kalapit nitong Tore ng Belem, bilang isang World Heritage Site.

Mga Kawing Panlabas

http://whc.unesco.org/en/list/263
Mataas na Paaralang Nasyonal ng Muzon

Bisyon

Ang Mataas na Paaralang Nasyonal ng Muzon ay isang pampublikong institusyon na nagpoprotekta at rumirespeto sa karapatan ng bawat mag-aaral sa pamamagitan ng opurtunidad na batang-mapagmahal na kapaligiran na naniniguradong mapaunlad pa ang pag-iisip at espiritu ng isang buhay.

Misyon

Ang institusyon ay dapat na maglaan ng dekalidad na edukasyon sa bawat indibidwal na maging matalino, may pakikisalamuha, at may moralidad na isang responsableng mamamayan ng lipunan.
Westlake Village, California

Ang Westlake Village ay isang lungsod sa California, Estados Unidos.
Pannotia

Ang Pannotia na unang inilarawan ni Ian W. D. Dalziel noong 1997 ay isang hipotetikal na superkontinente na umiral mula sa oroheniyang Pan-Aprikano mga 600 milyong taon ang nakalilipas hanggang sa huli nang Precambrian mga 550 milyong taon ang nakalilipas. Ito ay kilala rin bilang superkontinenteng Vendian. Pagkatapos nito, ito ay nahati sa mga isla ng Laurentia, Siberia at Baltica na ang may pangunahing masa ng lupain na Gondwana sa timog nito.

Pagkakabuo

Mga 750 milyong taon ang nakalilipas (750 Ma), ang nakaraang superkontinenteng Rodinia ay nahiwalay sa tatlong mga kontinente: Proto-Laurasia (na nahati at kalaunang muling nabuo bilang Laurasia), ang kontinental na kraton ng kraton na Congo at ang Proto-Gondwana (lahat ng Gondwana maliban sa kraton na Congo at Atlantika). Ang Proto-Laurasia ay umikot papatimog tungo sa Timog Polo. Ang Proto-Gondwana ay umikot ng baliktad(counterclockwise). Ang kraton na Congo ay gumitna sa pagitan ng Proto-Gondwana at Proto-Laurasia mga 600  milyong taon ang nakalilipas(Ma). Ito ang bumuo sa Pannotia. Sa labis na masa ng lupain sa mga polo, ang ebidensiya ay nagmumungkahing mayroong mas maraming mga glasyer sa panahong ito kesa sa anumang panahon sa kasaysayang heolohiko.

Heograpiya at panahon ng buhay

Ang Pannotia ay mukhang tulad ng V na nakaharap sa hilagang-silangan. Sa loob ng V ay isang karagatan na bumukas sa panahon ng pagkakahati ng Rodinia at karagatang Panthalassic Ocean na naging sinaunang Karagatang Pasipiko. May isang gitnang karagatang ridge sa gitna ng Karagatang Panthalassic. Sa labas ng V ay isang napakalaking sinaunang karagatan na tinatawag na Karagatang Panaprikano na maaaring pumalibot sa Pannotia na katumbas ng panghinaharap(future) na Karagatang Panthalassic. Ang Pannotia ay may maikling buhay. Ang mga pagbabanggan na bumuo ng Pannotia ay isang hindi direktang pagbangga at ang mga kontinente ng bumubuo ng Pannotia ay aktibo nang humahati. Sa mga 540 milyong taon ang nakalilipas na mga 60 milyong taon lamang pagkatapos na mabuo ang Pannotia, ang Pannotia ay nahiwalay sa mga apat na kontinente: Laurentia, Baltica, Siberia at Gondwana. Kalaunan, ang mga nabagong masa ng lupain ay muling nagsama upang bumuo ng isang pinaka kamakailang superkontinenteng Pangaea.
Ang isa pang termino para sa isang superkontinente na inakalang umiral sa huli nang panahong Neoproterozoiko ang "Mas malaking Gondwanaland" na iminungkahi ni Stern noong 1994. Ang terminong ito ay kumikilala na ang superkontinente ng Gondwana na nabuo sa huli nang Neoproterozoiko ay minsang bahagi ng mas malaking huling superkontinenteng Neoproterozoiko.
Tipograpiya

Ang tipograpiya ay isang sining at pamamaraan ng pagsasaayos ng mga tipo upang makagawa ng wikang nakasulat na malinaw, nababasa at kalugud-lugod kapag naipapakita. Ang pagkakaayos ng tipo ay kinakasangkutan ng pagpili sa mga pamilya ng tipo ng titik, mga laki ng punto, nga haba ng linya, espasyo ng linya (leading) at espasyo ng titik (tracking), at ang pag-ayos ng mga espasyo sa pagitan ng mga pares ng titik (kerning). Nagagamit din ang katawagang tipograpiya sa estilo, pagkakaayos, at hitsura ng mga titik, bilang, at simbolo na nilikha ng proseso. Isang malapit may kaugnayan na kasanayan ang disenyo ng tipo na tinuturing minsan na bahagi ng tipograpiya; karamihan sa mga tipograpo ay hindi nagdidisenyo ng mga pamilya ng tipo ng titik, ay may ilang uri ng mga nagdidisenyo na hindi tinuturing ang sarili bilang mga tipograpo. Maari din na gamitin ang tipograpiya bilang isang kagamitang pang-dekorasyon na walang kaugnayan sa pakikipagtalastasan o kabatiran.
Team Medical Dragon

Ang Team Medical Dragon (Hapones: 医龍 Hepburn: Iryū) ay isang seryeng seinen na manga.
Mga misteryong Eleusino

Ang Mga Misteryong Eleusino (Ingles: Eleusian Mysteries) ay mga seremonya ng inisiyasyon na idinadaos bawat taon para sa kulto nina Demeter at Persephone na nakabase sa Eleusis sa Sinaunang Gresya. Sa lahat ng mga sagradong misteryo na ipinagdiriwang sa sinaunang panahon, ang mga ito ang pinaniniwalaang may pinakamalaking kahalagahan. Kinikilalang ang basehan ng mga ito ang lumang kultong agrarian na malamang ay mula sa panahong Mycenean (c.1600–1100 BCE) at ang kulto ni Demeter ay pinaniniwalaang itinatag noong 1500 BCE. Ang ideya ng imortalidad na lumilitaw sa mga sinkretikong relihiyon ng sinaunang panahon ay ipinakilala sa huling sinaunang panahon. Ang mga misteryo ay kumakatawan sa mito ng abduksiyon ni Persephone mula sa kanyang inang si Demeter ng hari ng pang-ilalim na daigdig na Hades sa isang siklong may tatlong mga yugto, ang "pagbaba"(kawalan), ang "paghahanap" at ang "pag-akyat" na may pangunahing tema ng "pag-akyat" ni Persephone at muling pagsasama sa kanyang ina. Ito ay isang pangunahing pista o pestibal noong panahong Heleniko at kalaunang kumalat sa Sinaunang Roma. Ang pangalan ng bayan ng Eleusís ay tila pre-Griyego at malamang ay kontraparte ng Elysium at ng diyosang si Eileithyia. Ang mga rito, seremonya at mga paniniwala ay itinagong sikreto at patuloy na iningatan mula sa sinaunang panahon. Ang mga inisiyado ay naniniwalang sila ay magkakaroon ng isang gantimpala sa kabilang buhay. Dahil ang mga Misteryo ay kinasasangkutan ng mga pangitain at humihimok ng isang kabilang buhay, ang ilang mga skolar ay nanininiwalang ang kapangyarihan at pagtagal ng mga Misteryong Eleusino ay nagmula sa mga ahenteng sikodeliko.
Yingluck Shinawatra

Si Yingluck Shinawatra ay isang dating Punong Minstro ng Thailand noong 2011 hanggang 2014.
Kim Hunter

Si Kim Hunter ay isang kilalang artista sa sining ng Pelikula at Telebisyon.
Ƭ

Ang Ƭ, ƭ, ay isang titik ng alpabetong Latin na nakabase ito mula sa titik na T na may hook. Ito ay ginamit sa mga wikang Aprikanong kagaya ng wikang Serer.
Bilibitornot

Ang Bilibitornot ay isang palabas sa telebisyon sa Pilipinas ng GMA Network.
Qpids

Ang Qpids ay isang palabas sa telebisyon sa Pilipinas ng ABS-CBN.
Kim Jong Kook

Si Kim Jong Kook ay isang mang-aawit sa Timog Korea.
Rachel Lobangco

Si Rachel Lobangco ay isang artista mula sa Pilipinas. Noong 1988, una siyang nakilala sa isang patalastas ng San Miguel Beer at binansagang "SiBoom Girl" batay sa awiting ng Apo Hiking Society na nasa patalastas. Nakilala din siya sa pelikulang Kokak.
Noong 2011, lumabas siya sa isang kabanata ng Survivor Philippines: Celebrity Doubles Showdown. Siya ay isa rin mananayaw sa apoy (fire dancer) at kasapi ng koponan ng karerahan ng bangkang dragon sa Boracay.
Si Rachel ay ang nakakabatang kapatid ni Lani Lobangco at tiyahin ng artistang si Bruno Gabriel na anak ni Lani.
Nozawaonsen, Nagano

Ang Nozawaonsen ay isang bayan sa Nagano, bansang Hapon.
Reggio di Calabria

Ang Reggio di Calabria ay isang lungsod sa rehiyon ng Calabria sa Italya. Ito rin ang kabisera ng Reggio Calabria.
San Juan, Kalakhang Maynila

Kasaysayan

Noong unang panahon, ang lugar ay ngayon ay San Juan, na dating parte ng Kaharian ng Namayan, na huling naitala ni haring Lacantagean at ang kanyang konsort, Bouan.
Pagpigil sa pag-aanak

Ang pagpigil sa pag-aanak (sa Ingles: birth control, contraception) ay ang kusang pagtaban at pagtitimpi ng tao sa kanyang kakayahang magkaroon ng anak. Tumutukoy din ito sa sinasadyang paglalagay ng agwat sa pagkakaroon ng mga supling, sa pamamagitan ng mga pamamaraang mekanikal o may kemikal. Isang halimbawa ang paggamit ng mga gamot, o iba pang bagay, na panglaban sa pagdadalantao. Naging kasingkahulugan din ang pagpigil sa pagkakaroon ng anak ang kontrasepsiyon na nangangahulugang "pangontra sa pagbubuntis". May mga bansa ay may batas tungkol dito, isa rito ang Republikang Popular ng Tsina.
Ang kontrasepsiyon ay gumagamit ng mga pamamaraan at mga aparato para maiwasan ang pagbubuntis. Pagpaplano ng pamilya ang tawag sa paghahanda at paggamit ng kontrasepsiyon. Makakatulong ang ligtas na pagtatalik, kagaya ng paggamit ng kondom, para maiwasan ang mga impeksyong naililipat sa sekswal na paraan. Ang mga pamamaraan sa pagkontrol sa panganganak ay ginagamit na, maging sa sinaunang panahon, ngunit ang pag-usbong ng mga mabisa at ligtas na paraan ay ginamit lamang sa ika-dalawangpung [[siglo. Linilimitahan o pinagbabawalan ang paggamit ng kontrasepyon sa ibang kultura o grupo ng tao dahil itinuturing nila itong masama o hindi kanais nais.
Ilan sa mga paraan ng pagpigil sa pag-aanak ay isterilisasyon sa pamamagitan ng vasectomy sa lalaki at tubal ligation sa babae, paggamit ng mga aparato na pumipigil sa pertilisasyon at mga kontraseptibong bagay. Ang paggamit ng pamatay binhi (spermicide) at pagtanggal ng ari ng lalaki bago pa man labasan ay hindi masyadong epektibo. Hindi tulad ng ibang paraan ng kontrasepsiyon, ang isterilisasyon, kadalasan, ay hindi na naibabalik sa dati o nananatiling permanente ang lahat. Ang pagkabuntis dulot ng pagtatalik nang walang proteksyon ay maaaring maiwasan sa pamamagitan ng paggamit ng mga kontraseptibong pang-emerhensiya tulad ng mga pildoras. Ang pag-iwas sa sekswal na gawain ay itinuturing na isang paraan ng kontrasepsyon ngunit ang pagpapalaganap ng kaalamang sekswal na walang konsepto ng kontrasepsyon ay maaaring magdulot ng pagtaas sa bahagdan ng maagang pagbubuntis.
Benjamin Cappleman

Si Benjamin Cappleman ay isang politiko sa Pilipinas.
Isabela Vinzon

Si Isabela Vinzon ay isang mang-aawit at aktres mula sa Pilipinas.
Koizora

Ang Koizora ay isang palabas sa telebisyon sa bansang Hapon.
Patriarka ng Alehandriya

Simbahang Koptikong Ortodokso ng Alexandria

Ang Papa ng Koptikong Ortodoksong Simbahan ng Alexandria ay namumuno sa Koptikong Ortodoksong Simbahan ng Alexandria ngunit tumira sa Cairo simula nang ilipat ni Christodoulos noong ika-11 siglo CE. Ang kanyang mga buong pamagat ay Papa at Arsobispo ng Dakilang Siyudad ng Alexandria at Patriarka ng lahat ng Aprika, ang Banal na Ortodokso at Apostolikong Sede ni San Marcos na Ebanghelista (Ehipto, Libya, Nubia, Sudan, Ethiopia, Eritrea at lahat ng Aprika) at kahalili ni San Marcos na Ebanghelista, Banal na Apostol at Martir sa Banal na Apostolikong Trono ng Dakilang Siyudad ng Alexandria.

Griyegong Ortodoksong Simbahang ng Alexandria

Ang Patriarka ng Alexandria at lahat ng Aprika ay namumuno sa Griyegong Ortodoksong Simbahan ng Alexandria. Ang kanyangbuong pamagat ay Papa at Patriarka ng Dakilang Siyudad ng Alexandria, Libya, Pentapolis, Etiopia Lahat ng Lupain ng Ehipto at Lahat ng Aprika.

Koptikong Katolikong Simbahan ng Alexandria

Ang Patriarka ng Alexandria ng mga Kopt na namumuno sa Simbahang Koptikong Katoliko sa pakikipagkomunyon sa Banal na Sede ay maaari ring pagkalooban ng pamagat na Kardinal Obispo ng Papa nang hindi nagkokompromniso ng kanyang katayuang patriarkal.

Simbahang Melkitang Griyegong Katoliko

Ang Patriarka ng Antioch ng Griyegong mga Melkita na namumuno sa Simbahang Melkitang Griyegong Katoliko sa pakikipagkomunyon sa Banal na Sede na may mga pamagat ring titular na Patriarka ng Alexandria ng mga Griyegong Melkita at Titular na Patriarka ng Herusalem ng mga Griyegong Melkita.

Simbahang Latin na Katoliko

Ang Latin na Patriarka ng Alexandria ang pinuno ng Titular na Patriarkal na Sede ng Alexandria ng Simbahang Katoliko Romano na itinatag ni Papa Inocencio III. Ang pamagat na ito ay huling hinawakan ni Luca Ermenegildo Pasetto hanggang sa kanyang kamatayan noong 1954. Ang posisyong ito ay nanatiling bakante hanggang sa pagbuwag nito noong 1964.
Sulat ni Pablo

Paglalarawan at katangian

Nakaaakit ng pansin ang mga sulat na ito sapagkat - katulad ng ibang mga tunay na sulat sa araw-araw na pamumuhay ng tao, at maging ng iba ring mga sulat sa Bagong Tipan ng Bibliya - naglalaman ang mga ito ng pagtalakay sa mga pangaraw-araw na mga suliraning lumilitaw na lamang basta.  Isa pang katangian nito ang pagiging mga liham na hindi nasusulat bilang mga pormal na mga sanaysay.  Karamihan sa mga sulat na ito ang hinggil sa mga tiyak na suliraning inibig talakayin ni Pablo habang nakikipagugnayan sa partikular na mga parokya o pangkat ng mga tao.  Ginamit din ni Pablo ang mga sulat na ito para sagutin ang mga katanungan ng mga mamamayang ito.

Mga pinadalan at nakatanggap

Nakatakda ang mga Sulat na Paulino para sa bawat isang parokya o simbahan ng mga sinaunang Kristiyano.  Kabilang sa mga liham na ito ang para sa mga Kristiyanong Romano, Corintio, Galata, Efesio, Filipense, Colosense, at Tesalonicense.  Kasama rin sa pangkat na ito ang mga sulat para sa mga pastor o pinuno ng parokyang sina Timoteo at Tito ang Alagad (o Titus ang Alagad).

Autentisidad(pagiging tunay) ng mga liham

Ang ilan sa mga liham na ito ay pinaniniwalaan ng karamihan ng mga iskolar ng Bibliya na pseudepigrapikal(may pekeng pangalan) o pandaraya na ang layunin ay upang pangatwiranan ang ilang mga kalaunang paniniwala.
Yo soy Betty, la fea

Ang Yo soy Betty, la fea ay isang palabas sa telebisyon sa Pilipinas ng GMA Network.
Rehistro (sosyolingguwistika)

Antas ng Wika

Nahahati ang wika at salitain sa apat na uri. Una, ang balbal, na siyang pinakamababa. Halimbawa: "epal (mapapel), iskapo (takas), elib (bilib), istokwa (layas), haybol (bahay) at bomalabs (malabo)".
Ikalawang uri naman ay ang lalawiganin. Kabilang sa antas na ito ang mga salitain ng mga katutubo sa lalawigan. Halimbawa, ang wikang Tagalog, may temang lalawiganin sa kani-kanilang dila ang mga Kabiteño, Batangueño, at taga-Quezon.  Matibay na indikasyon ng lalawiganing tema ang pagkakaroon ng punto.
Ang ikatlong uri naman ang Pambansa. Sa Pilipinas, laman pa rin ng pagtatalo kung ano ang kasama sa antas na ito. Marami ang nagsasabing Wikang Filipino ang Wikang Pambansa, samantalang Tagalog naman ang sa iba.  Kung mauunawaan na maunlad ang wikang Filipino at ang kaniyang alpabeto (simpleng alpabeto), at may mga hiram na titik.  Maaaring ituring ang Filipino naman na kalipunan ng mga salitain ng lahat ng mga Filipino (tao) maging lalawiganin man o balbal,  Tagalog man o banyaga. Sa kadahilanang ito, ang Tagalog ang siyang tinuturing na wikang Pambansa at hindi ang Filipino. Gayunpaman dahil kasulatan at kasaysayan, ang Filipino pa rin ang naitala at kinikilalang wikang pambansa.
Ang ikapat na uri naman ng wika ay ang Pampanitikan. Sa apat na antas ng wika, ito ang may pinakamayamang uri. Madalas itong ginagamitan ng mga salitang may iba pang kahulugan. Ginagamit ang idioma, eskima, tayutay at iba't ibang tono, tema at punto sa pampanitikan.  May isang bihasa sa wika ang nagsabi na ang panitikan ay "Kapatid na babae ng kasaysayan", dahil ang wikang pampanitikan ay makasaysayan at may kakayahang tumaliwas sa kasaysayan dahil sa kakayahang lumikha ng mga tauhang piksiyonal o hindi totoo. Malayang magamit sa pagkatha ng dula, palabas, at iba pang likhang-pampanitikan ay kadalasang nagaganap.
1744 Harriet

Ang 1744 Harriet ay isang planetang hindi pangunahin.
Count of Myeongdong

Ang Count of Myeongdong ay isang palabas sa telebisyon sa Timog Korea.
Han Chae-young

Talambuhay

Si Han Chae-young ay ipinanganak bilang Kim Ji-young sa Daegu, South Korea, ngunit nandayuhan ang kanyang pamilya sa Estados Unidos at noong bata pa siya, lumaki sa suburb ng Chicago, kung saan nag-aral siya sa Glenbrook South High School.  Noong bumisita siya sa Timog Korea, sinasabing nadiskubre siya ng isang Koreanong komedyante na iminungkahi sa kanya na ipagpaliban muna ang kanyang plano sa pagpunta sa kolehiyo at subukan ang pag-arte.
Nang kinuha niya ang pangalan sa entablado na Han Chae-young, una siyang lumabas noong 2000 sa pelikulang katakutan na The Record.  Ang kanyang pagganap bilang kontrabida sa Autumn in My Heart ay nagbigay sa kanya ng karagdagang pagkilala sa kanya, bagaman pinuna ang kanyang di akmang kasanayan sa pag-arte.
Jibaku-kun

Ang Jibaku-kun (ジバクくん), ang islogan ay Twelve World Story, ay isang seryeng manga noong 1998 na ginawa ni Ami Shibata. Ang seryeng anime ay nilikha at inere ng 26 mga episode sa TV Tokyo mula Oktubre 5, 1999 hanggang Marso 28, 2000.
Konsulado

Ang konsulado ay isang maliit na opisyal na tanggapan ng isang bansa na nasa ibang bansa. Ang pangunahing tanggapan ay tinatawag na embahada na nasa kabiserang lungsod. Nasa malalaking mga bayan ang mga konsulado at karaniwang hindi gumagawa ng lahat ng mga gawain ng isang embahada. Karaniwang nangangasiwa ang konsulado ng mga katanungan hinggil sa mga pasaporte para sa kaniyang mga mamamayan, mga bisa para sa mga dayuhang nagnanais na pumunta sa bansa ng konsulado at mga lisensiya para sa pag-aangkat at pagluluwas ng mga kalakal. Ilang mas malalaki at mas mahahalagang mga bansa ang maaaring may mga Konsulado Panlahat, Konsuladong Panglahat, o Konsulado Heneral. Payak mas malalaki lamang ang mga konsuladong ito na mas maraming gawain at gampanin kaysa mas maliliit na mga konsulado. Ang mga taong naghahanapbuhay sa mga konsulado ay tinatawag na mga opisyal na konsular. Ang taong nangangasiwa ay tinatawag na isang konsul o konsul panglahat (konsul heneral). Ang isang konsul ay isang tao na ipinag-utos ng pamahalaan na naninirahan sa ibang bansa para maging kinatawan ng kanyang bansa.  Ang isang honoraryong konsul ay hindi nagtatrabaho ng buong panahon para sa pamahalaan; karaniwan silang nasa mga bayang daungan, upang mapabilis ang pagbibigay ng mga dokumento para sa pangangalakal. Ang honoraryong konsul ay maaaring isang mamamayan ng bansang pinaglilingkuran niya, o may ibang ugnayan katulad ng mga magulang o mga lolo at lola o maaaring kasal sa isang taong nagmula sa bansa ng konsulado. Karaniwang silang naghahanapbuhay sa loob ng isang opisina, na ginagamit ang kanilang tanggapan bilang konsuladong honoraryo. May kalayaang diplomatiko (kilala rin bilang layang diplomatiko, diplomatikong imunidad, tanging pahintulot na diplomatiko) ang mga konsular na opisyal (mga opisyal ng konsulado o opisyal na pangkonsulado).
Kolwezi

Kasaysayan

Itinatag ang lungsod noong 1937 para maging punong-tanggapan ng kanluraning pangkat ng pagmimina na Union Minière du Haut Katanga.

Labanan sa Kolwezi (1978)

Noong ika-13 ng Mayo, 1978 (Sabado), sinakop ng mga dating sundalo ng Katanga ang lungsod, kalakip ng suporta mula sa Angola. Humingi ang noo'y pamahalaang Zaire ng tulong sa Belhika, Pransiya, Maruekos, at Estados Unidos upang maibalik ang kaayusan. Ipinadala ang Ikalawang Rehimyentong Banyaga ng Parakaida (2e REP), isang piling pangkat ng mga parasyutista ng French Foreign Legion, upang palayasin ang mga rebelde at iligtas ang sinumang nabihag. Nagpadala rin ang hukbong Belhikano ng puwersang binubuo ng 750 parasyutista nh Rehimyentong Paracommando at inilipat ang di-bababa sa 1,800 Europeo sa ibang mga lungsod sa rehiyon. Nasawi sa labanan ang 700 mga Aprikano (kasama ang 250 rebelde), 170 mga  Europeong nabihag, at anim na mga parasyutista.

Ekonomiya at imprastraktura

Isang mahalagang sentro ng pagmimina ng tanso at kobalto ang Kolwezi. Mayroon ding mga deposito ng uranyo, radyo, inambatong oksido, at apog. Ang minahán ng Musonoi ay isang set ng mga hantad na hukay (open pits) malapit sa Kolwezi kung saang kinukuha ang tanso at iba pang mga metal mula noong dekada-1940.
Ang kalapit na Lawa ng Nzilo ay nalikha sa pamamagitan ng pagharang sa Ilog Lualaba upang mabigyan ng pinagkukunan ng kuryenteng hidroelektriko at imbakan ng tubig para sa mga gawaing pagmimina.

Transportasyon

Ang Paliparan ng Kolwezi ay naglilingkod sa Kolwezi at mga karatig-pook nito. Matatagpuan ang paliparan sa layong mga 6 na kilometro (4 na milya) timog ng Kolwezi.
Ahmed Chalabi

Ahmed Abdel Hadi Chalabi (sinusulat minsan bilang Ahmad al-Jalabi) (Arabo: احمد الجلبي) (ipinanganak Oktubre 30, 1944) ay ang inatasang punong ministro sa Iraq, at dating pansamantalang ministro ng langis .
Mac Alejandre

Si Mac Alejandre ay isang direktor ng pelikula at telebisyon mula sa Pilipinas. Siya ang namumuno sa pamamahala ng mga artista ng TV5 sa dibisyong tinatawag nga Talen5 o mas kilala din sa tawawg na TV5 Talent Center.
Ertuğrul Osman

Buhay

Si Osma ang pinakabunsong anak na lalaki ni Prinsipe Mehmed Burhaneddin (1885 – 1949). Naglingkod ang kanyang ama bilang Kapitan ng Hukbong Katihan ng Otomano. Mula 1914 hanggang 1919, naging prinsipe pangkorona ng Albanya dahil sa kanyang pagkakakasal kay Aliye Melek Nazlıyar Hanım Efendi, anak na babae ni Huseyin Bey.
Noong 1924, habang nag-aaral sa Vienna, Austria, nakatanggap siya ng balitang mapapalayas ng bansa ang lahat ng kasapi ng mag-anak ng Sultan. Hindi siya nagbalik sa kanyang tinubuang-lupang Turkiya hanggang sa dekada ng 1990, nang pumayag ang Pamahalaan ng Turkiyang pagkalooban siya ng pagkamamamayang Turko. Namuhay siya sa Estados Unidos magmula 1933, at nanirahan sa Lungsod ng Bagong York paglaon. Siya ang naging ika-45 Ulo ng Kabahayang Imperyal ng Osman noong 1994.
Walang karangyaan siya namuhay sa Bagong York pagkaraan ng 1945, na naninirahan sa isang apartamentong may dalawang silid-tulugan sa itaas ng isang bahay-kainan o restaurante. Nagbalik siya sa Turkiya noong 1992, dahil sa paanyaya ng pamahalaan ng bansa. Nabigyan siya ng pasaporte at pagkamamayang Turko noong 2004.
Matatas siyang nakapagsasalita ng Turko, Ingles, Aleman, at Pranses, at nakakaunawa ng Italyano at Kastila.
Namatay si Ertuğrul Osman V sa edad na 97 noong 23 Setyembre 2009. Ipinahayag ng Ministriya ng Kultura ng Turkiya ang sanhi ng kanyang kamatayan bilang sakit sa bato. Pinatotohanan ito ng kanyang asawang nasa kanyang tabi nang bawian siya ng buhay. Sumakabilang-buhay siya habang nasa isang ospital sa Istanbul. Namalagi siya sa ospital sa loob ng isang linggo bago mamatay.

Pag-aasawa

Dalawang ulit siyang nakipag-isang dibdib, una sa Lungsod ng Bagong York, Bagong York, noong 20 Enero 1947 kay Gulda Twerskoy Hanım Efendi (Johannesburg, Gauteng, 20 Marso 1915 - Lungsod ng Bagong York, Bagong York, 16 Setyembre 1985), na walang naging balakid. Napangasawa niya ang kanyang pangalawang asawang si Zeynep Tarzi Hanım Efendi (ipinanganak sa Istanbul noong 16 Disyembre 1940) sa Lungsod ng Bagong York, Bagong York noong 27 Setyembre 1991, na babaeng anak ni Abdulfettah Tarzi, pamangking babae ng dating Hari ng Apganistang si Amanullah Khan, at ni Pakize Tarzi, isang tagapanimulang Turkong hinekologong nagmula sa isang pamilyang may ninunong Otomano. Nagwakas ang huling pagkakakasal na ito dahil sa kanyang pagkamatay.
Ilog Mekong

Ang Mekong ay isang ilog sa Timog-silangang Asya. Dumadaloy ito sa Tsina, Myanmar, Laos, Thailand, Cambodia, at Vietnam. Ito ay ang ika-12 sa mga pinakamahabang ilog sa mundo.
Halalang pampanguluhan sa Pilipinas, 2010

Kinalabasan

Narito ang mga resulta ng Halalan para sa Pagkapangulo at Pagka-Pangalawang Pangulo sa Pilipinas. Ito ay ayon sa opisyal na bilang ng Kapulungan ng mga Kinatawan ng Pilipinas.
Iñigo Urkullu

Si Iñigo Urkullu Rentería (ipinanganak ng 18 Setyembre ng 1961) ay isang politiko sa Bayang Basko.
Deklarasyon ng Barmen

Ang Deklarasyon ng Barmen o Deklarasyong Teolohiko ng Barmen ng 1934 ay isang pahayag ng Bekennende Kirche na lalong ipinapagtibay ang fokus ng simbahan kay Hesus sa halip ng sa Nazismo.
Isinulat ang Deklarasyon ni Karl Barth, at kinikilala itong isang ekspresyon ng repormang Barthista ng Calvinismo.
You Don't Know My Mind

Ang You Don't Know My Mind ay isang palabas sa telebisyon sa Timog Korea.